ai4bharat/Pralekha huggingface dataset:
பிரதமர் அலுவலகம்
ஐக்கிய நாடுகளின் பொது சபையில் பிரதமர் மோடியின் உரை
பொது சபையின் தலைவர் மேன்மைமிகு திரு வோல்கன் போஸ்கிர் அவர்களே, மேன்மை மிகுந்தவர்களே, தாய்மார்களே, பெரியோர்களே, வணக்கம்!
எழுபத்தி ஐந்து ஆண்டுகளுக்கு முன், போரின் பயங்கரங்களில் இருந்து ஒரு புதிய நம்பிக்கை எழுந்தது. மனிதகுல வரலாற்றில் முதல் முறையாக, ஒட்டுமொத்த உலகத்துக்கான ஒரு அமைப்பு உருவாக்கப்பட்டது. ஐக்கிய நாடுகள் சாசனத்தின் நிறுவன கையொப்பமிட்ட நாடுகளில் ஒன்றான இந்தியா, அந்த நல்ல நோக்கத்தின் ஒரு பகுதியாக இருந்தது. அனைவரையும் ஒரு குடும்பமாக பார்க்கும் இந்தியாவின் சொந்த தத்துவமான 'வசுதேவ குடும்பகத்தை' அது பிரதிபலித்தது.
ஐக்கிய நாடுகளின் காரணமாக உலகம் தற்போது ஒரு சிறந்த இடமாக இருக்கிறது. ஐக்கிய நாடுகளின் கொடியின் கீழ் அமைதிக்காகவும், வளர்ச்சிக்காகவும் பாடுபட்ட அனைவருக்கும் நாம் மரியாதை செலுத்துகிறோம். ஐநா அமைதி இயக்கங்களில் முன்னணி பங்களிப்பவராக இந்தியா இருந்துள்ளது.
ஆனால், நிறைய சாதிக்கப்பட்ட போதிலும், உண்மையான லட்சியம் இன்னும் நிறைவடையவில்லை. மோதல்களைத் தடுப்பதிலும், வளர்ச்சியை உறுதி செய்வதிலும், பருவநிலை மாற்றத்தை சமாளிப்பதிலும், சமநிலையின்மையை குறைப்பதிலும், டிஜிட்டல் தொழில்நுட்பங்களை பயன்படுத்துவதிலும் இந்தப் பணி இன்னும் செய்யப்பட வேண்டும் என்பதை இன்று நாம் இன்று நிறைவேற்றும் தொலைநோக்கு தீர்மானம் ஒப்புக்கொள்கிறது. ஐக்கிய நாடுகள் சபையையே சீர்திருத்த வேண்டிய தேவை இருப்பதை இந்தத் தீர்மானம் ஒப்புக்கொள்கிறது.
காலாவதியான அமைப்புகளின் மூலம் இன்றைய சவால்களை எதிர்த்து நம்மால் போரிட முடியாது. விரிவான சீர்திருத்தங்கள் இல்லாவிட்டால், நம்பிக்கையின்மை சிக்கலை ஐநா எதிர்கொள்ளும். இன்றைய இணைக்கப்பட்ட உலகத்துக்கு, இன்றைய உண்மைகளை பிரதிபலிக்கக்கூடிய; அனைத்து பங்குதாரர்களுக்காகவும் குரல் கொடுக்கக் கூடிய; புதிய சவால்களை எதிர்கொள்ளக் கூடிய; மற்றும் மனிதகுல நலனின் மீது கவனம் செலுத்தக் கூடிய சீர்திருத்தப்பட்ட பன்முகத்தன்மை நமக்கு வேண்டும்.
இதை அடைவதற்காக அனைத்து நாடுகளுடனும் இணைந்து பணிபுரிய இந்தியா விரும்புகிறது.
நன்றி,
வணக்கம்!
பாதுகாப்பு அமைச்சகம்
தனியார் பங்களிப்புடன் சைனிக் பள்ளிகள்: மத்திய பாதுகாப்புத் துறை
மத்திய பாதுகாப்பு அமைச்சகத்தின் கீழ் இயங்கும் சைனிக் பள்ளி சங்கத்தின் ஆதரவுடன் 100 புதிய சைனிக் பள்ளிகள் தொண்டு நிறுவனங்கள், தனியார் பள்ளிகள் உதவியுடன் அமைப்பதற்கு அரசு ஒப்புதல் அளித்துள்ளது. இதன்படி http://sainikschool.ncog.gov.in என்ற இணையதளத்தில் விண்ணப்பங்களை அனுப்பலாம் என்று தெரிவிக்கப்பட்டிருந்தது. இதன்படி பெறப்பட்டுள்ள விண்ணப்பங்கள் சைனிக் பள்ளி சங்கம் அறிவித்துள்ள நெறிமுறைகளின்படி பரிசீலிக்கப்பட்டு வருகின்றன.
இந்தத் திட்டத்தில் அனைத்து மாநிலங்கள் யூனியன் பிரதேசங்களில் உள்ள தனியார்/ அரசு சாரா அமைப்பு/ அரசு பள்ளிகள் இணையலாம்.
இதுதொடர்பான உத்தரவு மகாராஷ்டிரா, ராஜஸ்தான், ஜார்கண்ட் உள்ளிட்ட அனைத்து மாநிலங்கள் மற்றும் யூனியன் பிரதேசங்களுக்கும் அனுப்பப்பட்டுள்ளது.
இத்தகவலை மத்திய பாதுகாப்பு இணை அமைச்சர் திரு. அஜய் பட் மக்களவையில் இன்று எழுத்துப்பூர்வமாக அளித்த பதிலில் தெரிவித்திருந்தார்.
பிரதமர் அலுவலகம்
டாக்டர் டெஹம்டன் உத்வாடியாவின் மறைவுக்கு பிரதமர் மோடி இரங்கல் தெரிவித்துள்ளார்
டாக்டர் டெஹம்டன் உத்வாடியாவின் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது :
"டாக்டர் டெஹெம்டன் உத்வாடியா மருத்துவத் துறையில் ஓர் அழியாத அடையாளத்தை விட்டுச்சென்றுள்ளார். அவரது புதிய கண்டுபிடிப்புகளுக்காகவும், சிகிச்சை முறைகளில் காலத்திற்கேற்ப இருக்க வேண்டும் என்ற எண்ணத்திற்காகவும் பரவலாக மதிக்கப்படுகிறார். அவரது மறைவால் வேதனை அடைந்தேன். அவரது குடும்பத்தினருக்கு ஆழ்ந்த இரங்கல். அவரது ஆன்மா சாந்தி அடையட்டும்.”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 190.99 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,067 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,230 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,70,165 என அதிகரித்துள்ளது.
கடந்த 24 மணி நேரத்தில் 2,827 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.60 சதவீதம் ஆகும்
வாராந்திர பாதிப்பு விகிதம் 0.72 சதவீதம் ஆகும்
இதுவரை மொத்தம் 84.24 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,71,276 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824938
கலாசாரத்துறை அமைச்சகம்
ஆகாசவாணி சங்கீத சம்மேளனம், இனி பாரத ரத்னா பண்டித பீம்சென் ஜோஷி பெயரில் அழைக்கப்படும்
மிகவும் மதிப்பு வாய்ந்த ஆகாசவாணி சங்கீத சம்மேளனம், இனி பாரத ரத்னா பண்டித பீம்சென் ஜோஷி பெயரில் அழைக்கப்படும்.
இது குறித்த அறிவிப்பை புனேவில் நடைபெற்ற பண்டித பீம்சென் ஜோஷி நூற்றாண்டு விழாவில் மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர் வெளியிட்டார்.
தன்னுடைய வழக்கமான இசை ஒலிபரப்புகளைத் தவிர, நாடு முழுவதும் உள்ள புகழ்பெற்ற இசைக்கலைஞர்கள் பங்கு பெறும் ஆகாசவாணி சங்கீத சம்மேளனத்தை, பாரம்பரிய இசை ரசிகர்களுக்காக அகில இந்திய வானொலி நடத்துகிறது.
விழாவில் பேசிய திரு. ஜவடேகர், “பண்டித பீம்சென் ஜோஷியின் மிகப்பெரிய இசை களஞ்சியத்தின் கதவுகளை பொதுமக்களுக்காக தூர்தர்ஷன் மற்றும் அகில இந்திய வானொலி திறந்து விட்டுள்ளன.
யூடியூபிலும் தற்போது கிடைக்கும் இந்த பதிவுகளை, நாடு முழுவதுமுள்ள மக்களுக்கு கொண்டு சேர்க்க மத்திய தகவல் மற்றும் ஒலிபரப்பு அமைச்சகம் முயற்சிகளை மேற்கொண்டு வருகிறது,” என்றார்.
மேலும் பேசிய அவர், இசைக்கு பல்வேறு வடிவங்கள் உள்ளன என்றும், நமக்கு ஊக்கமளிக்கும் சக்தி அதற்கு இருப்பதாகவும் தெரிவித்தார்.
“சமுதாயத்தின் அனைத்து பிரிவு மக்களுக்காகவும் பண்டித பீம்சென் ஜோஷி இசைப்பணி ஆற்றினார்,” என்று அமைச்சர் புகழாரம் சூட்டினார்.
மேலும் விவரங்களுக்கு இந்த ஆங்கில செய்திக் குறிப்பை பார்க்கவும்:
https://pib.gov.in/PressReleasePage.aspx?PRID=1695837
(Visitor Counter : 87
பிரதமர் அலுவலகம்
ஜி7 உச்சிமாநாட்டின் 2வது நாளில், இரண்டு அமர்வுகளில் பிரதமர் பங்கேற்பு
ஜி7 உச்சி மாநாட்டின் 2வது நாளில் நடந்த ‘ஒன்றாக மீண்டும் கட்டமைத்தல் - திறந்தவெளி சமூகங்கள் மற்றும் பொருளாதாரங்கள் மற்றும் மீண்டும் பசுமையை உருவாக்குதல்: பருவநிலை மற்றும் இயற்கை’ என்ற தலைப்புகளில் நடந்த இரண்டு அமர்வுகளிலும் பிரதமர் திரு நரேந்திர மோடி பங்கேற்றார்.
திறந்தவெளி சமூகங்கள் என்ற தலைப்பிலான அமர்வில், முன்னணி பேச்சாளராக அழைக்கப்பட்ட பிரதமர், இந்தியாவின் நாகரீக நெறிமுறைகளில் ஜனநாயகமும், சுதந்திரமும் ஒரு அங்கமாக உள்ளன என நினைவுப் படுத்தினார். தவறான தகவல்கள் மற்றும் கம்ப்யூட்டர் ஊடுருவல்களால், சமூகங்கள் பாதிக்கப்படுகின்றன என பல தலைவர்கள் தெரிவித்த கவலையை அவரும் பகிர்ந்து கொண்டார். ஜனநாயக மதிப்புகளை மேம்படுத்தும் வழியாக கம்ப்யூட்டர் தகவல்கள் இருப்பதை உறுதி செய்ய வேண்டும் எனவும், அதை அழிக்கக் கூடாது எனவும் அவர் வலியுறுத்தினார்.
ஜனநாயகமற்ற மற்றும் சமநிலையற்ற உலகளாவிய அரசு அமைப்புகளை சுட்டிக் காட்டிய பிரதமர், திறந்தவெளி சமுதாயங்களின் உறுதிப்பாட்டின் சிறந்த அடையாளமாக பலதரப்பு முறையில் சீர்திருத்தம் வேண்டும் என அழைப்பு விடுத்தார். இந்த கூட்டத்தின் இறுதியில், திறந்தவெளி சமுதாயங்களுக்கான அறிக்கையை தலைவர்கள் ஏற்றுக்கொண்டனர்.
பருவநிலை மாற்றம் குறித்த அமர்வில், அரைகுறையாக செயல்படும் நாடுகளால் பூமியின் வளிமண்டலம், பல்லுயிர் மற்றும் கடல்களை பாதுகாக்க முடியாது என சுட்டிக்காட்டிய பிரதமர், பருவநிலை மாற்றத்திற்கான கூட்டு நடவடிக்கைக்கு அழைப்பு விடுத்தார். பருவநிலை மாற்ற நடவடிக்கைக்கு இந்தியாவின் நிலையான உறுதிப்பாடு குறித்து பேசிய அவர், 2030ம் ஆண்டுக்குள், மாசு இல்லா போக்குவரத்தை ஏற்படுத்த இந்திய ரயில்வே மேற்கொண்டுள்ள உறுதியை குறிப்பிட்டார். பாரீஸ் ஒப்பந்த உறுதிகளை நிறைவேற்றிக் கொண்டிருக்கும் ஒரே ஜி-20 நாடு இந்தியா என அவர் வலியுறுத்தி கூறினார். இந்தியா மேற்கொண்ட பேரிடர் மீட்பு கட்டமைப்பு கூட்டணி  மற்றும் சர்வதேச சூரிய மின்சக்தி கூட்டணி என்ற இரண்டு முக்கிய உலகளாவிய முயற்சிகளின் பயன்கள் அதிகரித்து வருவதையும் அவர் குறிப்பிட்டார். பருவநிலை மாற்றத்துக்கான நிதி, வளரும் நாடுகளுக்கு சிறந்த முறையில் கிடைக்க வேண்டும் என வலியுறுத்திய பிரதமர், தணிப்பு, தழுவல், தொழில்நுட்ப பரிமாற்றம், பருவநிலை நிதி, சமபங்கு, பருவநிலை நீதி மற்றும் வாழ்க்கை முறை மாற்றம் ஆகியவற்றின் அனைத்து பிரச்சினைகளையும் உள்ளடக்கிய பருவநிலை மாற்றத்துக்கு முழுமையான அணுகுமுறை தேவை என அழைப்பு விடுத்தார்.
திறந்த மற்றும் ஜனநாய சமுதாயம் மற்றும் பொருளாதாரங்களுக்கு இடையேயான உலகளாவிய ஒற்றுமை, சுகாதார சவால்கள் மற்றும் பருவநிலை மாற்றம் மற்றும் பொருளாதார மீட்பு ஆகியவற்றை சமாளிப்பது ஆகியவை குறித்து பிரதமர் கூறிய தகவல்களை இந்த உச்சிமாநாட்டில் தலைவர்கள் ஏற்றுக்கொண்டனர்.
ஜல்சக்தி அமைச்சகம்
ஜல்ஜீவன் இயக்கம்: ஜம்மு காஷ்மீர் துணைநிலை ஆளுநருடன் ஜல் சக்தி அமைச்சர் விவாதம்.
ஜம்மு காஷ்மீர் யூனியன் பிரதேசத்தில் ஜல்ஜீவன் இயக்கத்தைச் செயல்படுத்துவது குறித்து துணைநிலை ஆளுநர் கிரிஷ் சந்திர முர்முவுடன் மத்திய ஜல் சக்தித் துறை அமைச்சர் கஜேந்திர சிங் ஷெகாவத் வீடியோ கான்பரன்ஸிங் மூலம் இன்று விவாதித்தார்.
ஜம்மு காஷ்மீர் யூனியன் பிரதேசத்தில் வரும் 2022ஆம் ஆண்டுக்குள் கிராமப்புறப் பகுதிகள் முழுவதற்கும் நூறு சதவீதம் குடிநீர்க் குழாய் இணைப்பைப் பூர்த்தி செய்வது என்ற இலக்கை எட்டுவதற்கு பிரதேச அரசால் இலக்கு நிர்ணயிக்கப்பட்டுள்ளது. நடப்பு ஆண்டில், ஸ்ரீநகர், கந்தர்பால், ரைஸி ஆகிய மூன்று மாவட்டங்களில் 5 ஆயிரம் கிராமங்களில் முழுமையாக குடிநீர் இணைப்பு தரத் திட்டமிடப்பட்டுள்ளது. இதையொட்டி, யூனியன் பிரதேசத்தில் அதற்கான ஏற்பாடுகள் நடைபெறுவது குறித்து மத்திய அமைச்சர் துணை நிலை ஆளுநருடன் விவாதித்தார்.
ஜம்மு காஷ்மீர் பிரதேசத்தின் கிராமங்களில் மொத்தம் 18 லட்சத்து 17 ஆயிரம் வீடுகள் உள்ளன. அவற்றில், 7 லட்சத்து 96 ஆயிரம் வீடுகளுக்கு மட்டும் குடிநீர் இணைப்பு தரப்பட்டுள்ளது. நடப்பு 2020-21ஆம் ஆண்டில் மேலும் 2 லட்சத்து 32 ஆயிரம் வீடுகளுக்கு இணைப்பு தருவதற்குத் திட்டமிடப்பட்டுள்ளது. அதற்காக நடப்பு ஆண்டில் மொத்தம் ரூ. 681.77 கோடி நிதி ஒதுக்கப்பட்டுள்ளது. இத்துடன் ஜம்மு காஷ்மீர் யூனியன் பிரதேசத்தின் நிதி ஒதுக்கீட்டையும் சேர்த்து, மொத்தம் ரூ. 923 கோடி இருப்பு உள்ளது.
இத்துடன், யூனியன் பிரதேசத்தின் செயல்பாடுகளைப் பொறுத்து, கூடுதலாக நிதியைப் பெற முடியும். இந்த இலக்கை அடைவதற்கு ஜம்மு காஷ்மீர் யூனியன் பிரதேசத்துக்குத் தேவையான அனைத்து உதவிகளையும் செய்வதற்கு மத்திய அரசு தயாராக இருக்கிறது என்று மத்திய அமைச்சர் உறுதியளித்தார்.
“ஜல் ஜீவன் இயக்கத்தைப் பொறுத்தவரையில், கிராமப்புறங்களுக்குக் குழாய் இணைப்புகள் தரப்படுவது, கிடைத்த நிதியைச் சரியாகப் பயன்படுத்துவது ஆகியவற்றின் அடிப்படையில் மத்திய அரசு நிதி ஒதுக்குகிறது.
இதற்காக கிராமப்புறச் செயல் திட்டங்கள் தயாரிப்பதை மத்திய அமைச்சர் வலியுறுத்தினார். அத்துடன், கிராம ஊராட்சி அமைப்புகளில் கிராமக் குடிநீர் – சுகாதாரக் குழு  அமைக்கப்படுவதன் அவசியத்தையும் அவர் வலியுறுத்தினார். அந்தக் கமிட்டியில் 50 சதவீதம் பேர் பெண்களாக இருக்க வேண்டும்; திட்டங்களை உருவாக்கி, வடிவமைத்து, செயல்படுத்த வேண்டும்; கிராமங்களில் குடிநீர் வழங்கும் பணியை மேற்கொண்டு, அதற்கான பராமரிப்புப் பணிகளையும் செய்யவேண்டும்.
இதற்காக அனைத்து கிராமங்களும் கிராம செயல் திட்டம்  தயாரிக்கவேண்டும்; குடிநீர் ஆதாரங்களைக் கண்டறிந்து, மேம்படுத்தி அதிகரிக்கச் செய்யவேண்டும்; குடிநீர் விநியோகத்தை மேற்கொள்ள வேண்டும்; நீர் மேலாண்மையைக் கடைப்பிடிக்க வேண்டும்; செயல்படுத்துவது, பராமரிப்பது ஆகிய பணிகளையும் மேற்கொள்ள வேண்டும். மொத்தம் 6,877 கிராமங்களில் 1,800 கிராமங்களுக்கு கிராம செயல்திட்டம்  தயாரிக்கப்பட்டுவிட்டது. ஜல்ஜீவன் இயக்கம் உண்மையான மக்கள் இயக்கமாக மாற வேண்டுமானால், சமுதாயத்தை ஈடுபடுத்துவதுடன், அதற்கான தகவல் பரிமாற்றம், அறிவுறுத்தல், தொடர்பு இயக்கம்  முன்னெடுத்துச் செல்லப்பட வேண்டும்”.
இவ்வாறு அமைச்சர் கஜேந்திர சிங் ஷெகாவத் கூறினார்.
ரெயில்வே அமைச்சகம்
சிறப்பு மற்றும் எக்ஸ்பிரஸ் ரயில்கள் முன்பதிவுடன் மட்டுமே இயக்கம்
பண்டிகை சிறப்பு ரயில் உள்ளிட்ட அனைத்து சிறப்பு மற்றும் எக்ஸ்பிரஸ் ரயில்களும் முன்பதிவுடன் மட்டுமே இயக்கப்படுவதாக தெரிவிக்கப்பட்டுள்ளது.
முன்பதிவு செய்யப்படாத பயணச் சீட்டுகளும் அனுமதிக்கப் படுவதாக ஒருசில ஊடகங்களில் செய்திகள் வெளிவந்ததை அடுத்து இந்த விளக்கம் அளிக்கப்பட்டுள்ளது.
இது குறித்த அடுத்த அறிவிப்பு வரும்வரை பண்டிகை விடுமுறை உள்ளிட்ட சிறப்பு எக்ஸ்பிரஸ் ரயில்கள் ஆகியவை இன்றைய தேதியில் முன்பதிவின் அடிப்படையில் இயங்குவதைப் போலவே இரண்டாம் வகுப்பு பெட்டிகளில் முன்பதிவு பயணச் சீட்டுடன் மட்டுமே இயங்கும்.
புறநகர் மற்றும் குறிப்பிட்ட எண்ணிக்கையில் ஒருசில மண்டலங்களில் இயங்கும் பயணிகள் ரயில்களுக்கு மட்டுமே முன்பதிவு செய்யப்படாத பயணச்சீட்டுகளை வழங்க மண்டல ரயில்வேக்களுக்கு உத்தரவிடப்பட்டிருப்பதாக தெரிவிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680398
பிரதமர் அலுவலகம்
2022 ஆசிய விளையாட்டுப் போட்டியில் டென்னிஸ் ஆண்கள் இரட்டையர் போட்டியில் வெள்ளிப் பதக்கம் வென்றதற்கு பிரதமர் வாழ்த்து
ஹாங்சோவில் நடைபெறும் ஆசிய விளையாட்டுப் போட்டி  டென்னிஸ் இரட்டையர் பிரிவில் வெள்ளிப் பதக்கம் வென்ற ராம்குமார் ராமநாதன் மற்றும் சாகேத் மைனேனி ஜோடிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள எக்ஸ் பதிவில் கூறியிருப்பதாவது ;
"பெரிய செய்தி. நமது டென்னிஸ் வீரர்களுக்கு நன்றி. ஆசிய விளையாட்டுப் போட்டியில் வெள்ளிப் பதக்கம் வென்ற நமது ஆடவர் இரட்டையர் ஜோடியான ராம்குமார் ராமநாதன் மற்றும் சாகேத் மைனேனிக்கு வாழ்த்துகள். அவர்களின் சிறப்பான குழுப்பணி நம் அனைவரையும் வியப்பில் ஆழ்த்தியுள்ளது. அவர்களின் வரவிருக்கும் முயற்சிகளுக்கு எனது மனமார்ந்த வாழ்த்துகள்.”
மத்திய அமைச்சரவை
விண்வெளித்துறையில் வரலாற்று முக்கியத்துவம் வாய்ந்த சீர்திருத்தங்கள்.
விண்வெளி செயல்பாடுகளில் தனியார் துறை பங்களிப்புக்கு ஒப்புதல்.
விண்வெளிச் செயல்பாடுகள் அனைத்திலும், தனியார் துறை பங்கேற்பதை ஊக்குவிக்கும் நோக்கத்துடன் விண்வெளித்துறையில் நீண்டகாலப் பயனளிக்கும் சீர்திருத்தங்களுக்கு, பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது. இந்தியாவை மாற்றியமைத்து சுயசார்பு கொண்ட நாடாகவும், தொழில்நுட்ப ரீதியாக முன்னேற்றம் அடைந்த நாடாகவும் உருவாக்க வேண்டும் என்ற பிரதமரின் தொலைநோக்குத் திட்டத்தின் ஒரு பகுதியாக இந்த முடிவு மேற்கொள்ளப்பட்டுள்ளது.
விண்வெளித் துறையில் மிகவும் முன்னேற்றமடைந்த திறன்கொண்ட சில நாடுகளில் ஒன்றாக இந்தியா உள்ளது. இந்த சீர்திருத்தங்களையடுத்து விண்வெளித் துறைக்கு புதிய ஆற்றலும் எழுச்சியும் கிடைக்கும். விண்வெளித்துறையில் அடுத்தடுத்த கட்டங்களுக்கு பாய்ந்து செல்வதற்கு, நாட்டிற்கு இவை உதவும்.
இவை விண்வெளித்துறையில் விரைவான வளர்ச்சியை ஏற்படுத்தும். அதுமட்டுமல்லாமல் உலக அளவில் விண்வெளிப் பொருளாதாரத்தில், இந்திய தொழில்துறை, மிக முக்கியமான பங்கினை வகிக்க உதவும். தொழில்நுட்பத்துறையில் அதிக அளவிலான வேலைவாய்ப்புகள் பெருகும். உலக அளவில் தொழில்நுட்ப சக்தியின் இருப்பிடமாக இந்தியா உருவாகும்.
முக்கிய நன்மைகள்
தொழில்நுட்ப முன்னேற்றத்திற்கும், தொழில்துறையின் அடிப்படையை விரிவுபடுத்துவதற்கும் விண்வெளித்துறை கிரியா ஊக்கியாக செயல்படும். விண்வெளி உடைமைகள், தரவுகள், வசதிகள் ஆகியவற்றை அணுகுவது மேம்படுத்தப்படும் என்பது உட்பட விண்வெளி உடைமைகள், செயல்பாடுகள் ஆகியவற்றின் சமூக-பொருளாதார பயன்பாட்டை மேம்படுத்த, இந்தச் சீர்திருத்தங்கள் உதவும்.
.
புதிதாக ஏற்படுத்தப்பட்டுள்ள இந்திய தேசிய விண்வெளி மேம்பாடு மற்றும் அங்கீகார மையம்  மூலமாக இந்திய விண்வெளிக் கட்டமைப்புகளைப் பயன்படுத்த தனியார் அமைப்புகளுக்கும் சம அளவில் வாய்ப்புகள் வழங்கப்படும்.
ஊக்கமளிக்கும் கொள்கைகள் மூலமாகவும், நட்பான கட்டுப்பாட்டு சூழல்கள் மூலமாகவும் விண்வெளிச் செயல்பாடுகளில் ஈடுபடும் தனியார் தொழில் துறைகளை கரம் பிடித்து, வளர்ச்சியுறச் செய்து, வழிகாட்டும்.
புதிய விண்வெளி இந்தியா நிறுவனம்  என்ற பொதுத்துறை நிறுவனம் விண்வெளிச் செயல்பாடுகளை மறுசீரமைக்கும். பொருள்கள் வழங்கப்படுவதற்கு ஏற்ப பொருள்களைப் பெறுவது என்ற நிலையிலிருந்து, தேவைக்கு ஏற்ப பொருள்களைப் பெறுவது என்ற முறை கடைப்பிடிக்கப்படும். இதனால் விண்வெளி உடைமைகள் அதிகபட்சமாகப் பயன்படுத்தப்படுவதை உறுதி செய்ய முடியும்.
இந்தச் சீர்திருத்தங்கள் காரணமாக இந்திய விண்வெளி ஆராய்ச்சி அமைப்பு இஸ்ரோ இனி ஆராய்ச்சி வளர்ச்சிப் பணிகள், புதிய தொழில்நுட்பங்கள், புதியனவற்றைக் கண்டறியும் இயக்கங்கள், மனிதர்களைக் கொண்ட விண்வெளிப் பயணத் திட்டம் ஆகியவற்றில் அதிக கவனம் செலுத்த முடியும். கோள்களைக் கண்டறியும் இயக்கங்கள் சிலவற்றில் தனியார் துறையும் பங்கேற்கும் வகையில் “வாய்ப்புகள் அறிவிப்பு” செயல்முறைகள் செயல்படுத்தப்படும்.
(
குடியரசுத் தலைவர் செயலகம்
உத்தரபிரதேசத்தில் முதலாவது சர்வதேச வர்த்தக கண்காட்சியை கிரேட்டர் நொய்டாவில் குடியரசுத் தலைவர் நாளை தொடங்கி வைக்கிறார்
உத்தரபிரதேசத்தில் முதலாவது சர்வதேச வர்த்தக கண்காட்சியை தொடங்கி வைப்பதற்காக குடியரசுத் தலைவர் திருமதி திரௌபதி முர்மு நாளை கிரேட்டர் நொய்டா செல்கிறார்.
பிரதமர் அலுவலகம்
சிம்லாவில் சானிட்டரி நாப்கின் ஆலை தொடங்கப்பட்டதற்கு பிரதமர் பாராட்டு
சிம்லாவில் தொடங்கப்பட்டுள்ள சானிட்டரி நாப்கின் ஆலை, பெண்களின் சுகாதாரம் மற்றும் வேலைவாய்ப்பை ஊக்குவிப்பதால், பெண்களுக்கு அதிகாரம் அளிக்கப்படும் என்று பிரதமர் திரு நரேந்திர மோடி கூறியுள்ளார்.
நாடாளுமன்ற உறுப்பினர் திரு சுரேஷ் காஷ்யப்பின் ட்விட்டர் பதிவிற்கு அவர் அளித்துள்ள பதிலில் தெரிவித்திருப்பதாவது:
“சிம்லாவின் சானிட்டரி நாப்கின் ஆலை, பெண்கள் வளர்ச்சியை நோக்கிய போற்றத்தக்க முன்முயற்சி ஆகும். அவர்களின் ஆரோக்கியத்துடன் வேலைவாய்ப்பிற்கும் இந்த முயற்சி வழிவகை செய்துள்ளது, மிகுந்த மகிழ்ச்சி அளிக்கிறது.”
பாதுகாப்பு அமைச்சகம்
89-வது விமானப்படை தினம்: கண்கவர் விமான சாகச நிகழ்ச்சிகளுக்கு ஏற்பாடு
இந்திய விமானப்படை, தனது 89-வது ஆண்டு விழாவை அக்டோபர் 8-ஆம் தேதி மிகச் சிறப்பாகக் கொண்டாடவிருக்கிறது. காசியாபாத்தில் உள்ள ஹிந்தன் விமானப்படை தளத்தில் நடைபெறும் விமானப்படை தின கொண்டாட்ட நிகழ்ச்சியில் பல்வேறு விமானங்கள் பங்கேற்கும் அணிவகுப்பு நிகழ்வு முக்கிய அம்சமாக இருக்கும். இதற்கான ஒத்திகை அக்டோபர் 1-ஆம் தேதி  முதல் தொடங்கும்.
வாசிர்பூர் பாலம்- கர்வால்நகர் – அஃப்ஜல்பூர்- ஹிந்தன், ஷாம்லி- ஜிவானா- சாந்திநகர்- ஹிந்தன், ஹாப்பூர்- பில்குவா- காசியாபாத்- ஹிந்தன் ஆகிய பகுதிகளில் விமானங்கள் தாழ்வாகப் பறக்கும்.
காலை 8 மணிக்கு, பிரசித்தி பெற்ற ஆகாஷ் கங்கா குழுவைச் சேர்ந்த வீரர்கள், ஏஎன்-32 ரக விமானத்திலிருந்து தங்களது வண்ணமயமான விதானங்கள் மூலம் கொடியுடன் வானில் குதிப்பார்கள்.
பாரம்பரிய விமானம், நவீன போக்குவரத்து விமானம் மற்றும் போர் விமானம் ஆகியவை விமான அணிவகுப்பு நிகழ்ச்சியில் கலந்து கொள்ளும். கண்கவர் விமான சாகச நிகழ்வுகளுடன் இந்த விழா காலை 10.52 மணிக்கு நிறைவடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759239
-----
(Visitor Counter : 196
பொருளாதார விவகாரங்களுக்கான மத்திய அமைச்சரவைக் குழு
ரூ.4077 கோடி செலவில் ஆழ்கடல் ஆய்வு திட்டம்: மத்திய அமைச்சரவை குழு ஒப்புதல்
மத்திய புவி அறிவியல் அமைச்சகத்தின் ஆழ்கடல் ஆய்வு திட்டத்துக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது. இதன் மூலம் ஆழ்கடல் வளங்கள் ஆராயப்பட்டு நிலையான பயன்பாட்டுக்கான ஆழ்கடல் தொழில்நுட்பங்கள் உருவாக்கப்படும்.
ஒவ்வொரு கட்டமாக, 5 ஆண்டு காலத்துக்கு அமல்படுத்தப்படவுள்ள இந்த ஆழ்கடல் ஆய்வு திட்டத்தின் செலவு ரூ.4077 கோடியாக இருக்கும். 3 ஆண்டு  காலத்துக்கு மேற்கொள்ளப்படும் முதல்கட்ட பணிக்கான செலவு ரூ. 2823.4 கோடி என மதிப்பிடப்பட்டுள்ளது. கடல் பொருளாதாரத்தை மேம்படுத்தும் மத்திய அரசின் முயற்சிகளுக்கு ஆதரவளிப்பதாக இந்த ஆழ்கடல் ஆய்வு திட்டம் உள்ளது. இந்த லட்சிய திட்டத்தை புவி அறிவியல் அமைச்சகம் அமல்படுத்தும்.
2021 முதல் 2030ம் ஆண்டு வரையிலான 10 ஆண்டு காலத்தை, நிலையான வளர்ச்சிக்கான கடல் அறிவியல் தசாப்தமாக ஐ.நா அறிவித்துள்ளது. இந்தியாவில் தனித்துவமான கடல் அமைப்பு உள்ளது. 7517 கி.மீ தூரத்துக்கு இந்திய கடலோர பகுதி அமைந்துள்ளது. இதில் 9 கடலோர மாநிலங்கள் மற்றும் 1382 தீவுகள் உள்ளன. 2030ம் ஆண்டுக்குள் புதிய இந்தியாவை உருவாக்க வேண்டும் என்ற தொலைநோக்கை மத்திய அரசு கடந்த 2019ம் ஆண்டு பிப்ரவரியில் அறிவித்தது. இது, வளர்ச்சியின் 10 முக்கிய பரிமாணங்களில் கடல் பொருளாதாரமும் ஒன்று என்பதை சுட்டிக் காட்டியது.
பாஸ்பேட் மற்றும் பொட்டாஷ் உரங்களுக்கு ஊட்டச்சத்து அடிப்படையிலான மானிய விலைகள்:
2021-22ம் ஆண்டுக்கு பாஸ்பேட் மற்றும் பொட்டாஷ் உரங்களுக்கு ஊட்டச்சத்து அடிப்படையில் மானிய விலைகளை நிர்ணயிக்க பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை குழு ஒப்புதல் அளித்துள்ளது.
இந்த விருப்பத்தை மத்திய உரங்கள் துறை முன்மொழிந்தது. அனுமதிக்கப்பட்ட, ஊட்டச்சத்து அடிப்படையிலான மானிய விலைகள், அறிவிப்பு வெளியான தேதியில் இருந்து அமலுக்கு வரும்.
நைட்ரஜன் உரம் கிலோ ஒன்றின் மானிய விலை ரூ.18.789. பாஸ்பரஸ் உரம் கிலோ ஒன்றின் மானிய விலை ரூ.45.323, பொட்டாஷ் உரம் கிலோ ஒன்றின் மானிய விலை ரூ.10.116, கந்தக உரம் கிலோ ஒன்றின் மானிய விலை ரூ.2.374.
யூரியா மற்றும் 22 வகையான பாஸ்பேட் மற்றும் பொட்டாஷ் உரங்களை தயாரிப்பாளர்கள் மற்றும் இறக்குமதியாளர்கள் மூலம் மத்திய அரசு மானிய விலையில் கிடைக்கச் செய்கிறது. பாஸ்பரஸ் மற்றும் பொட்டாசியம் உரங்களுக்கான மானியம் கடந்த 2010 ஏப்ரல் 1ம் தேதி முதல் ஊட்டசத்து அடிப்படையிலான மானிய திட்டத்தின் கீழ் நிர்வகிக்கப்படுகிறது. விவசாயிகளுக்கு ஏற்ற அணுகுமுறையின் படி, பாஸ்பேட் மற்றும் பொட்டாஷ் உரங்கள் மலிவான விலையில் கிடைக்க மத்திய அரசு உறுதிபூண்டுள்ளது.
இந்த மானியம் உரக் கம்பெனிகளுக்கு வழங்கப்படுகிறது. இதன் மூலம் இந்த உரங்கள் விவசாயிகளுக்கு மலிவான விலையில் கிடைக்கின்றன. இந்த கூடுதல் மானியம் மூலம் மத்திய அரசுக்கு ரூ.14,775 கோடி செலவு ஏற்படும் என மதிப்பிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1727525
----
(
பிரதமர் அலுவலகம்
புலிகள் பாதுகாப்பின் முக்கியத்துவத்தை விளக்கும் டைம்ஸ் ஆஃப் இந்தியா குழுமத்தின் முயற்சிக்குப் பிரதமர் பாராட்டு
புலிகள் பாதுகாப்பின் முக்கியத்துவத்தை விளக்கும் டைம்ஸ் ஆஃப் இந்தியா குழுமத்தின் நல்ல முயற்சியைப் பிரதமர் திரு நரேந்திர மோடி பாராட்டியுள்ளார். அந்தக் குழுமம் வெளியிட்டுள்ள புலிகள் பற்றிய கீதத்தின் வீடியோவையும் திரு மோடி பகிர்ந்துள்ளார்.
பிரதமர் வெளியிட்டுள்ள ட்விட்டர் பதிவு வருமாறு;
‘’புலிகள் பாதுகாப்பின் முக்கியத்துவத்தை எடுத்துரைக்கும் @timesofindia குழுமத்தின் நல்ல முயற்சி இது. மக்களுக்கு நன்றி, நமது தேசம் இதில் பாராட்டத்தக்க முன்னேற்றங்களை உருவாக்கியுள்ளது.’’
அறிவியல் மற்றும் தொழில்நுட்பத்துறை
நிழல் நுட்பம்  மற்றும் கதிரியக்கக் குளிரூட்டும் தொழில்நுட்பங்கள் கட்டிடங்களில் ஆற்றல் திறனுள்ள குளிரூட்டலை ஊக்குவிக்கின்றன
இந்திய கட்டிடத்துறை எரிசக்தி செயல்திறனின் முக்கியத்துவத்தை உணர்ந்துள்ளது, ஆனால் இது கட்டுமானத்துறையில் இன்னும் திறம்பட ஒருங்கிணைக்கப்படவில்லை. இந்தியாவின் காலநிலை மாற்ற மண்டலங்களில் நுட்பமான, சக்திவாய்ந்த நிழல் நுட்பக் கருவிகள் அறையை குளிர்ச்ச்சியாக வைக்க உதவுவதுடன், குறைந்த சக்தியில் இயங்கக்கூடிய காற்று சீரமைப்பிற்கான கருவிகளை உருவாக்குவதால், நாட்டின் ஆற்றல் செயல்திறனை முன்னேற்ற உதவும். அதுவும் நாட்டின் பெரும்பகுதி வெப்பமயமாக இருப்பதால் இது மிகவும் பயனுள்ளதாக இருக்கும்.
எரிசக்தி மற்றும் வளங்கள் நிறுவனம்  இந்திய அரசு அறிவியல் மற்றும் தொழில்நுட்பத் துறையுடன் இணைந்து, குடியிருப்பு ஜன்னல்களுக்கும், வணிகக் கட்டிடங்களுக்கும் புதிய வெளிப்புற நிழல் நுட்பத் தீர்வை, திறன் வாய்ந்த மற்றும் வசதியான வாழ்விட மாதிரித் திட்டத்தின் கீழ் .உருவாக்கியுள்ளது. "நிழல் நுட்பம்"  என்று பெயரிடப்பட்ட இந்த நிழல் அமைப்பு ஏர் கண்டிஷனிங் மற்றும் லைட்டிங் ஆகியவற்றில் குறைந்த மின் நுகர்வுடன் உட்புற வசதியை அடைவதற்கான ஒரு புதுமையான மற்றும் செலவு குறைந்த தீர்வாக உருவாக்கப்பட்டுள்ளது.
மேலதிக விவரங்களுக்கு:
https://pib.gov.in/PressReleasePage.aspx?PRID=1643490
நுகர்வோர் நலன், உணவு மற்றும் பொது விநியோகம் அமைச்சகம்
நாடு முழுவதும் உணவு தானியங்களை சேமிப்பதற்காக 2199 கிடங்குகளை  இயக்குகிறது.
நாடு முழுவதும் உணவு தானிய சேமிப்புக்காக, 2199 கிடங்குகளை இந்திய உணவுக் கழகம் செயல்படுத்தி வருகிறது
நாடாளுமன்ற மாநிலங்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த திரு அஸ்வினி குமார் சவுபே:
உணவு தானிய கிடங்குகளின் கொள்ளளவு அதிகரிப்பது தொடர்ச்சியான நடைமுறை. இருப்பு நிலவரம் அடிப்படையில் சேமிப்பு திறன், இந்திய உணவுக் கழகம்  தொடரச்சியாக மதிப்பீடு செய்து, கண்காணித்து அதற்கேற்ப சேமிப்பு கிடங்குகளை உருவாக்குகிறது / வாடகைக்கு எடுக்கிறது. கீழ்கண்ட திட்டங்கள் மூலம் சேமிப்பு திறனை இந்திய உணவுக் கழகம் அதிகரித்துள்ளது.
தனியார் தொழில் முனைவோர் உத்திரவாத திட்டம் 
மத்திய திட்டம் 
பொதுத்துறை மற்றும் தனியார் பங்களிப்பின் கீழ் அமைக்கப்படும் சேமிப்பு குழிகள்.
மத்திய மாநில கிடங்கு கழகம் / கிடங்கு கழகங்களில் இருந்து கிடங்குகளை வாடகைக்கு எடுத்தல் போன்ற நடவடிக்கைகளை மேற்கொள்கிறது.
தனியார் கிடங்கு திட்டம் மூலம் கிடங்குகளை வாடகைக்கு எடுத்தல்.
நாடு முழுவதும் உணவு தானிய சேமிப்புக்காக, கடந்த 01.01.2022, வரை இந்திய உணவுக் கழகம் 2199 கிடங்குகளை  செயல்படுத்தி வருகிறது. தமிழ்நாட்டில் 68 கிடங்குகளை இந்திய உணவுக் கழகம் செயல்படுத்தி வருகிறது. மற்ற மாநிலங்களில் உள்ள உணவு தானிய சேமிப்பு கிடங்குகளின் நிலவரத்தை கீழ்கண்ட இணைப்பில் காணலாம்.
https://pib.gov.in/PressReleseDetail.aspx?PRID=1797625
PIB Headquarters
தென்னக ரயில்வே கூலித் தொழிலாளியின் விதவை மனைவிக்கு ரூ. 18 லட்சம் இழப்பீடு
தென்னக ரயில்வே மதுரை கோட்டத்தில் தினக்கூலித் தொழிலாளியாகப் பணியாற்றியவர் திரு. சி. சண்முகவேல். அவரது தனது பணியை நிர்வாகம் கிடைக்க வேண்டிய உரிய பலன்களை வழங்கி, முறைப்படுத்த வேண்டும் என்று கோரி, சென்னையில் உள்ள மத்திய அரசு தொழிலாளர் நலத் துறையின் துணைத் தலைமை ஆணையரை அணுகினார். இதையடுத்து இந்த வழக்கில் சமரசம் மேற்கொள்ளப்பட்டது. இருந்தபோதும், அதை நிர்வாகம் நிறைவேற்றாததால், மத்திய அரசின் தொழில் தகராறு தீர்ப்பாயத்தில் முறையீடு செய்யப்பட்டது. தீர்ப்பாயம் அதை விசாரித்து தொழிலாளிக்கு சாதகமாகத் தீர்ப்பளித்தது.
ஆனால், ரயில்வே நிர்வாகம் அதை எதிர்த்து சென்னை உயர் நீதிமன்றத்திலும் பின்னர் உச்ச நீதிமன்றத்திலும் மேல் முறையீடு செய்தது. எல்லா நீதிமன்றங்களிலும் தொழிலாளி சண்முகவேலுக்குச் சாதகமாகவே தீர்ப்புகள் வழங்கப்பட்டன. இதனிடையில் அவர் இறந்துவிட்டார். அதன் பிறகும் மதுரை கோட்ட ரயில்வே மேலாளர் நீதிமன்றங்கள் அளித்த தீர்ப்பின்படி உரிய நிவாரணத்தை அளிக்காமல் தாமதம் செய்து வந்தார்.
நீதிமன்றத் தீர்ப்பின்படி உரிய நிவாரணத்தை அளிக்கும்படி மதுரை கோட்ட மேலாளரை சென்னை, மத்திய அரசு தொழிலாளர் நலத் துறை துணைத் தலைமை ஆணையர் நிர்பந்தித்தார். மேலும், அவருக்கு எதிராக சட்டரீதியான நடவடிக்கையையும் மேற்கொண்டார்.
மத்திய தலைமைத் தொழிலாளர் நலத் துணை ஆணையர் அலுவலகம் அளித்த கட்டாயத்தின் பிறகே மதுரை ரயில்வே கோட்ட மேலாளர் தொழிலாளியின் மனைவி திருமதி முத்துக்குட்டியின் வங்கிக் கணக்கில் நிலுவையுடன் சேர்த்து ரூ. 18,91,139 தொகையைச் செலுத்தினார். அவ்வாறு தொகை செலுத்தப்பட்ட வங்கிக் கணக்குப் புத்தகம், ஓய்வூதியம் குறித்த கடிதத்தின் நகல், இதர நிலுவைத் தொகைகள் குறித்த விவரத்தை சென்னையில் உள்ள துணைத் தலைமை ஆணையர்  திரு. வி. முத்து மாணிக்கம் முன்னிலையில் ரயில்வே கோட்ட பணியாளர் துறை அதிகாரி தாக்கல் செய்தார். நீதிமன்றத் தீர்ப்பு முழுமையாக செயல்படுத்தப்பட்டது.